ଭୁବନେଶ୍ୱର, ଜୁଲାଇ ୪(ଲୋକାଲ ୱାୟାର): ରଥଯାତ୍ରା ଉପଲକ୍ଷେ ରିଲିଜ୍ ହେଉଛି ଦୁଇଟି ଓଡ଼ିଆ ଚଳଚ୍ଚିତ୍ର । ସିଦ୍ଧାର୍ଥ ମ୍ୟୁଜିକ୍ ପ୍ରସ୍ତୁତ ସବ୍ୟ-ଅର୍ଚ୍ଚିତାଙ୍କ ଅଭିନୀତ 'ଅଭିମାନ' ଏବଂ ପଞ୍ଚବଟୀ ସିନେ କ୍ରିଏସନ୍ ନିବେଦିତ ଶ୍ରେୟାନ୍-ସୂର୍ଯ୍ୟମୟୀ ଅଭିନୀତ 'ସେଲଫିସ୍ ଦିଲ୍' ।
୩ବର୍ଷ ପରେ ସବ୍ୟ-ଅର୍ଚ୍ଚିତାଙ୍କ ମନ ମିଶିଛି । ଏକାଠି କରିଛି ସିଦ୍ଧାର୍ଥ ମ୍ୟୁଜିକ୍ । ଉଭୟଙ୍କୁ ନେଇ ପ୍ରସ୍ତୁତ କରିଛି ତା'ର ୨୬ତମ ଚଳଚ୍ଚିତ୍ର 'ଅଭିମାନ' ।
ଯେଉଁଥିରେ ଅଭିମାନୀ ପ୍ରେମିକା ଅର୍ଚ୍ଚିତାଙ୍କୁ ମନାଇ ପୁଣିଥରେ ପରଦାରେ ତାଙ୍କ ସହ ସାଥୀ ହୋଇ ଚାଲିବାକୁ କଥା ଦେଇଛନ୍ତି ପ୍ରେମିକ ସବ୍ୟ ।
ସୀତାରାମ ଅଗ୍ରୱାଲଙ୍କ ପ୍ରଯୋଜିତ ଏ ଫିଲ୍ମ ପ୍ରେମ ଉପରେ ଆଧାରିତ ରହିଛି । ଯାହାର ନିର୍ଦ୍ଦେଶନା ଭାର ବହନ କରିଛନ୍ତି ମୃତ୍ୟୁଞ୍ଜୟ ସାହୁ । ସଙ୍ଗୀତ ନିର୍ଦ୍ଦେଶନା ଦାୟିତ୍ୱ ସମ୍ଭାଳିଛନ୍ତି ବିକାଶ ଦାସ ।
କ୍ୟାମେରାରେ ବିଭୂତି ଭୂଷଣ ବିଶ୍ୱାଳ ଏବଂ ସମ୍ପାଦନା ଓ ସହ ନିର୍ଦ୍ଦେଶନାରେ ସହଯୋଗ କରିଛନ୍ତି ରାଜେଶ ଦାସ । ଫିଲ୍ମର ଗୀତ ଅରୁଣ ମନ୍ତ୍ରୀ ରଚିଥିବାବେଳେ ସଂଳାପ ଲେଖିଛନ୍ତି ଡ. ନିର୍ମଳ ନାୟକ ।
ଭିଏଫଏକ୍ସ ଏବଂ ଗ୍ରାଫିକ୍ସରେ ବିନୟ ସୂତାର ସହଯୋଗ କରିଛନ୍ତି । କୋରିଓଗ୍ରାଫର ଭାବେ ନୃତ୍ୟ ସଂରଚନା କରିଛନ୍ତି ଅମିତ ନାୟକ ।
ସିନେମାରେ ଭିନ୍ନ ଭିନ୍ନ ଗୀତ ଥିବାବେଳେ 'ରସରକେଲି', 'ତୋ ପ୍ରେମ ମତେ କଲା ବଦମାସ' ସୋସିଆଲ୍ ମିଡିଆରେ ଅଧିକ ଲୋକପ୍ରିୟତା ସାଉଁଟି ଚାଲିଛି ।
ପୂରା ଟିମ୍ 'ଅଭିମାନ'ର ଅଭିମାନକୁ ବ୍ୟକ୍ତ କରିବାକୁ ବାହାରିଥିବାବେଳେ ସମସ୍ତଙ୍କ ଆଶା ଏହା ହିଟ୍ ହେବ ।
୨୦୧୬ରେ ରିଲିଜ୍ ହୋଇଥିବା 'ହେଲା ମତେ ପ୍ରେମ ଜର', 'ବାଏ ବାଏ ଦୁବାଇ', 'ଛାତି ତଳେ ଡିଙ୍ଗ୍ ଡଙ୍ଗ୍' ଫିଲ୍ମ ପରେ ଅଭିନେତା ସବ୍ୟସାଚୀ ଓ ଅଭିନେତ୍ରୀ ଅର୍ଚ୍ଚିତା ପୁଣି ଏକାଠି ହୋଇଛନ୍ତି ।
ପଞ୍ଚବଟୀ ସିନେ କ୍ରିଏସନ୍ର ଆଗାମୀ ଚଳଚ୍ଚିତ୍ର 'ସେଲଫିସ୍ ଦିଲ୍' ଜରିଆରେ ଓଲିଉଡରେ ପଦାର୍ପଣ କରିବାକୁ ଯାଉଛନ୍ତି ନବାଗତ ଶ୍ରେୟାନ୍ । ତାଙ୍କ ବିପକ୍ଷରେ ଅଛନ୍ତି ଚୁଲବୁଲି ନାୟିକା ସୂର୍ଯ୍ୟମୟୀ ।
ଭେଟେରାନ୍ ବସନ୍ତ ସାହୁଙ୍କ ନିର୍ଦ୍ଦେଶିତ ଏହି ଚଳଚ୍ଚିତ୍ରର ପ୍ରଯୋଜନା କରିଛନ୍ତି ହେମନ୍ତ ନାୟକ । ସୌମିତ୍ରୀ ପଲାଇ ସଙ୍ଗୀତ ଦେଇଥିବାବେଳେ ଗୀତ ରଚନା କରିଛନ୍ତି ଡ. ନିର୍ମଳ ନାୟକ ।
କ୍ୟାମେରାରେ ଅଛନ୍ତି ଧ୍ରୁବାନନ୍ଦ ପଣ୍ଡା ଓ ଫାଇଟରେ ଜୁଡୋ ରାମୁ । ଫିଲ୍ମରେ ବିଜୟ ମହାନ୍ତି ଏକ ଗୁରୁତ୍ୱପୂର୍ଣ୍ଣ ଭୁମିକା ନିଭାଉଥିବାବଳେ ଅନ୍ୟାନ୍ୟ ଚରିତ୍ରରେ ମୁନ୍ନା ଖାନ୍, ପପି ସନ୍ତୁକା, ସଲିଲ ମିତ୍ର, କେ.କେ, ଗୁଡୁ, କାଳୀ ଓ ଅମର ପ୍ରମୁଖଙ୍କୁ ଦେଖିବାକୁ ମିଳିବ ।
ପାରିବାରିକ ପୃଷ୍ଠଭୂମି ଓ ନିଆରା ପ୍ରେମକାହାଣୀକୁ ନେଇ ଚଳଚ୍ଚିତ୍ରଟି ରୁଦ୍ଧିମନ୍ତ ହୋଇଛି । ଲଭ୍, ରୋମାନ୍ସ, ଆକ୍ସନ୍ ଓ ଇମୋସନ୍ ସାଙ୍ଗକୁ ଜବରଦସ୍ତ ଡ୍ୟାନ୍ସ, ଡ୍ରାମା ଓ ଡାଏଲଗ୍ ରହିଛି ।
ଏଣ୍ଟରଟେନମେଣ୍ଟର କମ୍ପ୍ଲିଟ୍ ପ୍ୟାକେଜ୍ ନେଇ ଆସୁଥିବା 'ସେଲଫିସ୍ ଦିଲ୍' ଦର୍ଶକଙ୍କ ଦିଲ୍ ଜିତିବ ବୋଲି ପ୍ରଯୋଜନା ସଂସ୍ଥା ଆଶାବାଦୀ ରହିଛି । ଆକ୍ସନଧର୍ମୀ ଏ ସିନେମାର କ୍ଲାଇମାକ୍ସରେ ୧୦୦ଟି ଟ୍ରାକ୍ଟର ବ୍ୟବହାର ହୋଇଥିବାବେଳେ ଗୀତରେ ଆକାଶବାଣୀ.. ଚର୍ଚ୍ଚାରେ ରହିଛି ।
ସେହିପରି ନବାଗତ ହେଲେ ବି ଅଭିଜ୍ଞତା ସମ୍ପନ୍ନ ଅଭିନେତା ପରି ଅଭିନୟ କରିଛନ୍ତି ଶ୍ରେୟାନ୍ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
